Document ID: 32012R0238

KOMMISSIONENS GENNEMFØRELSESFORORDNING (EU) Nr. 238/2012
af 19. marts 2012
om registrering af en betegnelse i registret over beskyttede oprindelsesbetegnelser og beskyttede geografiske betegnelser [Sel de Guérande / Fleur de sel de Guérande (BGB)]
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
ud fra følgende betragtninger:
(1)
I medfør af artikel 6, stk. 2, første afsnit, i forordning (EF) nr. 510/2006 er Frankrigs ansøgning om registrering af betegnelsen "Sel de Guérande / Fleur de sel de Guérande" (BGB) blevet offentliggjort i Den Europæiske Unions Tidende (2).
(2)
Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør denne betegnelse registreres.
(3)
Ifølge artikel 13, stk. 3, andet afsnit, i forordning (EF) nr. 510/2006 kan der dog fastsættes en overgangsperiode for virksomheder, der er etableret i den medlemsstat, hvor det geografiske område er beliggende, såfremt de pågældende virksomheder lovligt har markedsført sådanne produkter med vedvarende anvendelse af de pågældende betegnelser i mindst de seneste fem år forud for datoen for den i artikel 6, stk. 2, i nævnte forordning omhandlede offentliggørelse og har påpeget dette i forbindelse med den nationale indsigelsesprocedure, der er omhandlet i artikel 5, stk. 5, i nævnte forordning.
(4)
Ved brev indgået den 22. februar 2011 har Den Franske Republik over for Kommissionen bekræftet, at de i bilag II anførte virksomheder, der er etableret i nævnte medlemsstat, opfylder betingelserne i artikel 13, stk. 3, andet afsnit, i forordning (EF) nr. 510/2006.
(5)
De pågældende virksomheder kan på disse betingelser anvende den registrerede betegnelse "Sel de Guérande/Fleur de sel de Guérande" (BGB) i en overgangsperiode på fem år efter nærværende forordnings ikrafttræden -
VEDTAGET DENNE FORORDNING:
Artikel 1
Betegnelsen i bilag I til denne forordning registreres.
Virksomhederne i bilag II kan imidlertid fortsat anvende nævnte betegnelse i en periode på fem år fra og med denne forordnings ikrafttræden.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. marts 2012.

Labels: 3
18
14